Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 3922

8. A tanuló tudjon érthetően – jó mondatdallammal, ritmussal és hangsúlyozással – beszélni, és a hangzók helyes kiejtésével is törekedjék az érthetőségre; legyen képes az információs szakadék áthidalására; tudjon személyeket, tárgyakat leírni, eseményeket elmesélni; tudjon összehasonlításokat tenni; tudja érzéseit, véleményét kifejezni; tudjon kérdezni, válaszolni; tudjon információt kikeresni, gyűjteni és továbbadni; tudjon magyarázatot kérni; értse meg az utasításokat, tudja azokat követni és tudjon utasításokat adni; tudjon szerepjátékokban részt venni; tudjon beszélgetést kezdeményezni és fenntartani; tudjon saját élményekről, tapasztalatokról beszélgetni, azokat összehasonlítani.

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes